Mäntyniemi

Mäntyniemi (suedieraz: Talludden) Finlandiako presidentearen egoitza ofiziala da, Helsinkiko Meilahti auzoan kokatua. Egoitza, zegokion lehiaketa irabazi ondoren, Raili Pietiläk eta Reima Pietiläk diseinatu zuten. 1993an amaitu zen eraikitzen. Historia 1993ko azaroan Mauno Koivisto egoitzara aldatu zenetik, Finlandiako presidente guztiak Mäntyniemin bizi izan dira. Ezaugarriak Hiru eraikin daude multzoan. Etxe nagusiak 2,000 m²-ko azalera hartzen du, gutxi gorabehera. Etxe nagusiak presidentearen logela pribatuak eta bulego pertsonalen suiteak ditu, baita harrera-gelak ere. Barnealdeen diseinua, ehunak, altzariak, baxera eta beste gai batzuk Mäntyniemi-rako diseinatu ziren. Harria (granitoa) eta zura (urkia) barnealdean erabili ohi diren materialen artean daude. Itsasoaren ondoan dago. Eskailerek harrera-gela nagusitik itsasoaren aurreko terraza batera eramaten dute. Eraikinen inguruko paisaia Maj-Lis Rosenbröjer arkitektoak diseinatu zuen. Bere helburua eraikinen eta begetazioaren arteko harmonia lortzea zen. Bertan bizi izan diren presidenteak Mauno Koivisto (1993–1994) Martti Ahtisaari (1994–2000) Tarja Halonen (2000–2012) Sauli Niinistö (2012–gaur egun) Iruditegia Erreferentziak Kanpo estekak (Ingelesez):Eraikina Presidentearen webgune ofizialean.